stanford-oval/wikipedia huggingface dataset:
Toein Ōedo-linja

| Toein Ōedo-linja 都営地下鉄大江戸線 |
| --- | --- |
 Ōedo-linjan 12-600-sarjan juna

Perustiedot
Järjestelmä:  Toei-metro
Reitti:  Tochōmae–Hikarigaoka
Avattu:  10. joulukuuta 1991
Omistaja:  Tokion metropolin liikennelaitos
Käyttäjiä (ark.):  933 621
Tekniset tiedot
Pituus:  40,7 km
Asemia:  38
Toein Ōedo-linja (jap. 都営地下鉄大江戸線, Toei-chikatetsu Ōedo-sen) on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se on numeron 6 muotoinen: linja kulkee Neriman erillisalueen Hikarigaokasta Shinjukuun ja kiertää sitten Tokion keskusta-alueen ympäri. Linjalla on 38 asemaa.
Vuosina 2016–2017 linjalla oli keskimäärin 933 621 matkustajaa päivässä. Vuonna 2016 sen täyttöaste oli aamun ruuhka-aikana 155 prosenttia kapasiteetista.
Aiheesta muualla

Kuvia tai muita tiedostoja aiheesta Toein Ōedo-linja Wikimedia Commonsissa
Tiina Santonen

Tiina Santonen (s. 1972) on suomalainen lääkäri ja toksikologi, joka on vuodesta 2021 työskennellyt Työterveyslaitoksen (TTL) työtoksikologian tutkimusprofessorina. Hän on suomalaisen työympäristön kemiallisen altistumisen johtavia asiantuntjoita.
Santonen valmistui Turun yliopistosta lääkäriksi (LL) ja edelleen lääketieteen tohtoriksi (LT). Hänen englanninkielinen genotoksikologian alaan kuuluva väitöskirjansa (1997) oli otsikoitu Genotoxicity in male germ cells : effects of mutagens on spermatid micronuclei, DNA synthesis, p53 expression and apoptosis in rat testis. Santonen on lisäksi suorittanut soveltavan toksikologian maisteritutkinnon brittiläisessä Surreyn yliopistossa (Guildford).
Santonen tuli Työterveyslaitoksen palvelukseen vuonna 2001 ja on sittemmin keskittynyt työtoksikologiaan. Hän tekee tutkimusta tällä alalla ja toimii työtoksikologian, biomonitoroinnin ja kemikaalien riskiarvioinnin asiantuntijana. Hän osallistuu myös kemikaalien terveysperusteisten raja-arvojen asettamiseen. Hän on ollut EU:n Työympäristön altistumisrajojen tieteellisen komitean (SCOEL) jäsen (2010-2019) ja on Euroopan kemikaaliviraston Riskinarviointikomitean (RAC) jäsen vuodesta 2014.
Aiheesta muualla

Santonen, Tiina. Työterveyslaitos, Helsinki, Finland (englanniksi) (scopus.com)
Tiina Santonen. Finnish Institute of Occupational Health, Centre of Expertise for Work Environment Development (englanniksi) (researchgate.net)
Toein Shinjuku-linja

| Toein Shinjuku-linja 都営地下鉄新宿線 |
| --- | --- |
 Shinjuku-linjan 10-000- ja 10-3000-sarjan junat

Perustiedot
Järjestelmä:  Toei-metro
Reitti:  Shinjuku–Motoyawata
Avattu:  21. joulukuuta 1978
Omistaja:  Tokion metropolin liikennelaitos
Käyttäjiä (ark.):  745 889
Tekniset tiedot
Pituus:  23,5 km
Asemia:  21
Toein Shinjuku-linja (jap. 都営地下鉄新宿線, Toei-chikatetsu Shinjuku-sen) on Tokion metropolin liikennelaitoksen operoimaan Toei-metroon kuuluva metrolinja Tokiossa, Japanissa. Se kulkee Shinjukun erillisalueen Shinjukun metroasemalta Chiban prefektuurin Ichikawan kaupunkiin Motoyawatan metroasemalle. Linjalla on 21 asemaa.
Shinjuku-linja on Keiō-rautatieyhtiön junien läpiajettavissa, sillä linjan länsipäästä Shinjukusta on yhteys Keiōn uudelle linjalle ja sitä kautta Keiō-linjalle.
Vuosina 2016–2017 linjalla oli keskimäärin 745 889 käyttäjää päivässä. Vuonna 2016 sen täyttöaste oli aamun ruuhka-aikana 158 prosenttia kapasiteetista.
Aiheesta muualla

Kuvia tai muita tiedostoja aiheesta Toein Shinjuku-linja Wikimedia Commonsissa
Tottenham

Tottenham Town Hall
Tottenham [ˈtɒtənəm] on kaupunginosa Pohjois-Lontoossa. Se kuuluu Haringeyn kaupunkipiiriin. Tottenham on yksi Ison-Britannian etnisesti monipuolisimmista alueista: siellä asuu 113 eri etnistä ryhmää.
Valioliigaseura Tottenham Hotspur FC on kotoisin Tottenhamista, ja seuran kotistadion on Tottenham Hotspur Stadium. Tottenhamissa sijaitsee Tottenham Halen rautatie- ja metroasema.
Aiheesta muualla

Kuvia tai muita tiedostoja aiheesta Tottenham Wikimedia Commonsissa
Tulejärvi

| Tulejärvi |
| --- | --- |
 Auringonlasku Tulejärvellä
Valtiot:  Yhdysvallat 
Paikkakunta:  Kalifornia
Koordinaatit:  41°54′34″N, 121°31′59″W
Vesistöalue ja valuma-alueen tietoja
Laskujoki:  Lost River
Mittaustietoja
Pinnankorkeus:  1 230 m
Pituus:  8 km
Leveys:  4,8 km
Rantaviiva:  4,8 km
Pinta-ala:  53 km²
 fiTulejärvi 
Tulejärvi sijaitsee 24 kilometriä lounaaseen Tulelaken kaupungista Kalifornian ja Oregonin rajalla Siskiyoun piirikunnassa. Alueella sijaitsi toisen maailmansodan aikaan japanilaisten internointileiri. Alue näytteli suurta osaa modok-sodassa, ja lähistöllä on Edward Canbyn muistomerkki.
Timothy Olyphant

| Timothy Olyphant |
| --- | --- |
 Timothy Olyphant Peabody-palkintogaalassa vuonna 2011.
Henkilötiedot
Koko nimi:  Timothy David Olyphant
Syntynyt: 20. toukokuuta 1968 (ikä 56) Honolulu, Havaiji, Yhdysvallat
Ammatti:  näyttelijä
Puoliso:  Alexis Knief  (vih. 1991)
Lapset:  3
Näyttelijä
Aktiivisena:  1995–
Merkittävät roolit:  Seth Bullock (Deadwood)
Aiheesta muualla
IMDb 
Elonet
Timothy David Olyphant (s. 20. toukokuuta 1968 Honolulu, Havaiji) on yhdysvaltalainen näyttelijä. Hän tuli tunnetuksi roolistaan Seth Bullockina HBO:n lännensarjassa Deadwood (2004–2006). Hän on myös näytellyt Agentti 47:ää toimintaelokuvassa Hitman (2007) sekä Raylan Givensia rikosdraamasarjassa Oikeuden puolesta (2010–2015), josta hän sai parhaan draamasarjan miespääosan Primetime Emmy -ehdokkuuden vuonna 2011.
Olyphant on myös esiintynyt muun muassa elokuvissa Epätavallista elämää (1997), Scream 2 (1997), Go (1999), Puhallettu 60 sekunnissa (2000), Rock Star (2001), Unensieppaaja (2003), Unelmien naapuri (2004), Catch and Release (2006), Die Hard 4.0 (2007), Stop-Loss (2008), The Crazies (2010), Mother’s Day (2016), Snowden (2016), Once Upon a Time in Hollywood (2019) ja Amsterdam (2022) sekä televisiosarjoissa Damages (2009–2010), Konttori (2010), Santa Clarita Diet (2017–2019), Fargo (2020), The Mandalorian (2020) ja The Book of Boba Fett (2022).
Olyphant on ollut vuodesta 1991 naimisissa Alexis Kniefin kanssa. Heillä on kolme lasta.
Aiheesta muualla

Kuvia tai muita tiedostoja aiheesta Timothy Olyphant Wikimedia Commonsissa
Timothy Olyphant Internet Movie Databasessa. (englanniksi)
Timothy Olyphant Elonetissä.
Témpin junaonnettomuus

| Témpin junaonnettomuus |
| --- | --- |
Päivämäärä:  28. helmikuuta 2023
Aika:  23.21 EET
Paikka:  Evangelismós, Témpi, Lárisa, Thessalia 39°50′54″N, 22°31′00″E
Valtio:  Kreikka
Rataosa:  Pireus–Platý-rautatie
Liikennöitsijä(t):  Hellenic Train
Turman kuvaus:  kahden junan yhteentörmäys
Tiedot
Junia osallisena:  2
Kuolleita:  57 (yli kymmenen vielä kateissa, tilanne 2.3.2023)
Loukkaantuneita:  85
Témpin junaonnettomuus tapahtui Kreikassa Témpin kunnassa lähellä Evangelismóksen kylää 28. helmikuuta 2023. Siinä kuoli ensitietojen mukaan ainakin 36 henkeä ja loukkaantui 85 henkeä, joista 72 joutui sairaalaan. Onnettomuus on Kreikan historian pahin junaonnettomuus. Torstaina 2. maaliskuuta uutisoitiin ainakin 57 kuolleen ja yli kymmenen henkilön olevan vielä kateissa.
Onnettomuus tapahtui, kun matkustajajuna ja tavarajuna törmäsivät kulkiessaan virheen vuoksi samalla raiteella vastakkaisiin suuntiin. Rataosuus olisi ollut kaksiraiteinen. Matkustajajuna oli menossa Ateenasta Thessalonikiin ja tavarajuna Thessalonikista Lárisaan. Matkustajajunassa oli 342 matkustajaa ja 10 henkilökunnan jäsentä, ja tavarajunassa kaksi henkilökunnan jäsentä.
Virheensä myöntänyt Lárisan asemapäällikkö pidätettiin heti onnettomuutta seuranneena päivänä. Myös liikenneministeri Kóstas Ach. Karamanlís erosi välittömästi. Onnettomuuden seurauksena julistettiin kolmen päivän maansuru.
Tulearantetraka

| Tulearantetraka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Madagaskarinkertut Bernieridae
Suku::  Tetrakat Xanthomixis
Laji::  apperti
Kaksiosainen nimi
 Xanthomixis apperti  (Colston, 1972) 
Katso myös
   Tulearantetraka Wikispeciesissä   Tulearantetraka Commonsissa 
Infobox OKNimi-testi OKIUCN-testi OK: 
Tulearantetraka (Xanthomixis apperti), myös Bernieria apperti, on madagaskarinkerttujen heimoon kuuluva Madagaskarin kotoperäinen varpuslintu. Se elää saaren lounaisosassa Zombitsen ja Vohibasian sekä Analavelonan metsäalueilla. Peter Colston kuvaili lajin holotyypin Ankazoabon kaakkoispuolelta vuonna 1972.
TsSKA Arena

| TsSKA Arena |
| --- | --- |

Rakennuksen tiedot
Sijainti:  Moskova, Venäjä
Koordinaatit:  55.7014°N, 37.6449°E
Rakennustyöt aloitettu:  2015
Avattu:  26. huhtikuuta 2015
Aiemmat nimet:  VTB Ice Palace
Käyttäjät
 Dynamo Moskova (2016-2018) Spartak Moskova (2017-) TsSKA Moskova (2018-) 
Katsojakapasiteetti
 12 100 
Lisää rakennusartikkeleitaArkkitehtuurin teemasivulla
TsSKA Arena (entinen VTB-jääpalatsi) (ven. ВТБ Ледовый дворец, VTB Ledovyy dvorets) on monitoimiareena Moskovassa Venäjällä. Jääpalatsi on toinen vuoden 2016 jääkiekon maailmanmestaruuskilpailujen tapahtumapaikoista Pietarin Jubileinyi-urheilukeskuksen ohella.
Kaudella 2016-17 hallin pääkäyttäjänä oli KHL-seura Dynamo Moskova.
Kaudeksi 2017-18 halliin siirtyi pelaamaa osan kotipeleistään toinen moskovalainen KHL-seura Spartak Moskova.
Kaudeksi 2018-19 Moskovan TsSKA siirtyi pelamaan halliin yhdessä Spartak Moskovan kanssa. Dynamo Moskovalle rakennettiin uusi halli, joka valmistui tammikuussa 2019.
Aiheesta muualla

Kuvia tai muita tiedostoja aiheesta TsSKA Arena Wikimedia Commonsissa
| 0 | 1 | 2 |
| --- | --- | --- |
| Edeltäjä: O2 Arena 2015 | Jääkiekon maailmanmestaruuskilpailujen finaaliareena 2016 | Seuraaja: Lanxess Arena 2017 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:VTB Ice Palace
Käännös suomeksi
Tottelemattomuuskoe

| Tottelemattomuuskoe |
| --- | --- |

Kirjailija:  Helena Meripaasi
Kieli:  suomi
Kustantaja:  Otava
Julkaistu:  2003
Ulkoasu:  sidottu
Sivumäärä:  236
ISBN:  951-1-18670-1
Sarja: Koirahullun päiväkirja
Edeltävä:  Enkelikoira
Seuraava:  Viittä vaille voittajaluokkaa
Löydä lisää kirjojaKirjallisuuden teemasivulta
Tottelemattomuuskoe on Helena Meripaaden 2003 julkaistu romaani. Kirja on neljäs Koirahullun päiväkirja -sarjan kirja.
Aiheesta muualla

Kirjasarja netissä[vanhentunut linkki]
Troy Bodie

| Troy Bodie |
| --- | --- |

Henkilötiedot
Syntynyt: 25. tammikuuta 1985 (ikä 39) Portage la Prairie, Manitoba
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  193 cm
Paino:  97 kg
Seura
Seura:  Toronto Maple Leafs
Sarja:  NHL
Tehtävä:  Kykyjenetsijä
Pelaajaura
Pääsarjaura:  2006–2015
Seurat:  Hamilton Bulldogs (AHL)   Springfield Falcons (AHL)   Anaheim Ducks (NHL)   Iowa Chops (AHL)   San Antonio Rampage (AHL)   Carolina Hurricanes (NHL)   Syracuse Crunch (AHL)   Norfolk Admirals (AHL)   Portland Pirates (AHL)   Toronto Maple Leafs (NHL)   Toronto Marlies (AHL)
NHL-varaus:  278. varaus, 2003 Edmonton Oilers
Troy Bodie (s. 25. tammikuuta 1985 Portage la Prairie, Manitoba, Kanada) on kanadalainen uransa lopettanut jääkiekkoilija, joka pelasi NHL:ssä yhteensä 159 ottelua. Edmonton Oilers varasi Bodien vuonna 2003. Bodie toimii nykyisin NHL-seura Toronto Maple Leafsin kykyjenetsijänä.
Ura

Edmonton Oilers varasi Bodien NHL:ään numerolla 278 vuoden 2003 varaustilaisuudessa. Bodie pelasi ECHL-joukkue Stockton Thunderissa sekä AHL-joukkueissa Hamilton Bulldogs ja Springfield Falcons ennen kuin teki yhden vuoden sopimuksen Anaheim Ducksin kanssa 22. heinäkuuta 2008.
Bodie pelasi suurimman osan kaudesta 2008–2009 AHL:ssä Iowa Chopsissa, mutta pelasi myös neljä peliä Anaheimissa. 30. kesäkuuta 2009 Bodie teki Anaheimin kanssa jatkosopimuksen, jonka kesto oli kaksi vuotta.
16. marraskuuta 2010 Anaheim asetti Bodien waiver -listalle, josta Carolina Hurricanes hänet poimi. Carolinassa pelatessaan Bodie tappeli 12 kertaa ja teki kuusi maalia, joista yksi oli voittomaali jatkoajalla Buffalo Sabresia vastaan.
12. lokakuuta 2011 Bodie palasi kaksisuuntaisella sopimuksella Anaheim Ducksiin. Hän pelasi koko kauden 2011–2012 Anaheimin farmijoukkue Syracuse Crunchissa.
Kaudella 2012–2013 Bodie jatkoi Anaheimin uudessa farmijoukkue Norfolk Admiralsissa. 16. tammikuuta 2013 Bodie teki jatkosopimuksen Anaheimin kanssa.
10. heinäkuuta 2013 Bodie siirtyi vuoden kaksisuuntaisella sopimuksella Toronto Maple Leafsiin. Bodie pelasi kolme kuukautta Toronton kokoonpanossa ennen siirtymistään farmijoukkue Toronto Marliesiin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Troy Bodie
Käännös suomeksi
The Powerless Rise

| The Powerless Rise As I Lay Dying |
| --- | --- | --- |

Studioalbumin tiedot
 Äänitetty : syyskuu 2009 – alkuvuosi 2010
 Julkaistu: 11. toukokuuta 2010
 Tuottaja(t): Adam Dutkiewicz, Daniel Castelman
 Tyylilaji: metalcore, thrash metal
 Kesto: 44.15
 Levy-yhtiö: Metal Blade
As I Lay Dyingin muut julkaisut
| An Ocean Between Us 2007 | The Powerless Rise 2010 | Decas 2011 |
The Powerless Rise on metalcore-yhtye As I Lay Dyingin viides studioalbumi. Metal Blade Records julkaisi albumin 7. toukokuuta 2010 Euroopassa ja 11. toukokuuta Yhdysvalloissa. Julkaisuajankohtana albumi pääsi albumimyynnillään Billboardin Top 200 -listalla sijalle 10, ja myyntilukumäärä oli 38 000. Singleinä julkaistiin kappaleet "Parallels", "Anodyne Sea" ja "Beyond Our Suffering".
Äänitys

As I Lay Dying alkoi kirjoittaa kappaleita The Powerless Risea varten vuoden 2009 puolivälissä oltuaan kaksi vuotta kiertueella edellisen albumin An Ocean Between Us julkaisun jälkeen. Syyskuun lopussa yhtyeellä oli valmiina "noin 6-7" kappaletta ja aikoi mennä studioon 17. lokakuuta 2009, jolloin jatkaisivat kappaleiden kirjoittamista. Aiemmilla albumeilla As I Lay Dying oli kirjoittanut kappaleet vain muutamassa kuukaudessa. An Ocean Between Usin ja The Powerless Risen kolmen vuoden julkaisuväli oli suurin yhtyeen uralla. Laulaja Tim Lambesis sanoi, että kun muiden yhtyeiden "on pakko kiirehtiä pukatakseen ulos huonon levyn, jotta voivat alkaa tehdä kiertueita ja maksaa laskunsa," As I Lay Dying työskenteli hartaasti "tehdäksemme levyn, jota kelpaa kuunnella (toivottavasti), ja alkaa tehdä kiertueita, kun olemme valmiita."
The Powerless Risen tuotti Killswitch Engage kitaristi Adam Dutkiewicz ja Daniel Castelman, ja albumin miksasi Colin Richardson ja Martyn Ford. Adam Dutkiewicz tuotti myös edellisen As I Lay Dying -albumin An Ocean Between Us. Kitaristi Phil Sgrosson mukaan Dutkiewicz valittiin kymmenestä tuottajaehdokkaasta, koska "huomasimme, että Adam ymmärsi soundiamme parhaiten." Castelman ja Richardson toimivat myös ääni-insinööreinä An Ocean Between Usilla.
Albumi julkaistiin 7. toukokuuta 2010 Euroopassa ja 11. toukokuuta Yhdysvalloissa. Vastaanotto oli yleisesti myönteinen, ja eräs arvostelija kirjoitti, että "metalcoren ja As I Lay Dyingin ihailijat tulevat olemaan enemmän kuin tyytyväisiä The Powerless Riseen, sillä yhtyeen asteittainen kehittyminen ja tasainen laatu tekevät tästä sen parhaimman albumin." Albumi meni sijalle 10 Billboard 200 -listalla.. Metacritic-sivustolla albumin saaman vastaanoton tilana on "universal acclaim" (yleisesti kriitikoiden ylistämä) arvioiden keskiarvolla 81 pistettä sadasta.
Kappaleluettelo

Beyond Our Suffering – 2.50
Anodyne Sea – 4.35
Without Conclusion – 3.15
Parallels – 4.57
The Plague – 3.42
Anger and Apathy – 4.26
Condemned – 2.50
Upside Down Kingdom – 4.00
Vacancy – 4.27
The Only Constant Is Change – 4.08
The Blinding of False Light – 5.05
iTunes bonus track
"Condemned (Gunfight Mix) [Pre-Order Only]" – 3:57
Listasijoitukset

| --- | --- |
IFPI (Saksan albumilista): 22
UK Albums Chart: 172
Billboard 200: 10
Independent Albums: 2
Canadian Albums: 11
Rock Albums: 5
Hard Rock Albums: 3
Arvosteluja

All Music Guide ()
Mind Equals Blown ()
Sputnik Music ()
The NewReview ()
AbsolutePunk 88%
MusicReview 89%
Dead Press 7/10
Imperiumi: 8½/10
Soundi:
Kokoonpano

Tim Lambesis – laulu
Phil Sgrosso – kitara
Nick Hipa – kitara
Josh Gilbert – basso
Jordan Mancino – rummut
Tuottanut Adam Dutkiewicz ja As I Lay Dying
Tekniikka: Adam Dutkiewicz ja Daniel Castleman
Äänitekniikka ja editointi: Joseph McQueen
Miksaus: Colin Richardson
Mix engineer: Martyn "Ginge" Ford
Miksattu Lambesis Studiosissa, Del Mar, CA
Masterointi: Ted Jensen, Sterling Sound
Kuvitus: Jacob Bannon
Aiheesta muualla

As I Lay Dying virallinen sivusto
As I Lay Dying Myspacessa (englanniksi)
The Powerless Rise Discogsissa. (englanniksi)
Albumi The Powerless Rise Encyclopaedia Metallum -sivustolla (englanniksi)
Tiina Sten

| Tiina Sten> Henkilötiedot |
| --- | --- |
Koko nimi:  Tiina Irene Sten
Syntynyt: 18. kesäkuuta 1985 (ikä 39) Turku, Suomi
Kansalaisuus:   Suomi
Koripalloilija
Pelipaikka:  Laitahyökkääjä
Pituus:  188 cm
Nyk. joukkue:   TSV Wasserburg
Pelaajaura
Yliopistojoukkueet
2004–2008:   St. John's University
Seurajoukkueet
2003–2004 2008–2009 2009–2010 2010–2011 2010–2011 2011–2012 2012–2016:   Turun Riento  Caja de Canarias  Mann Filter Zaragoza  Forssan Alku  Panionios  Cadí La Seu  TSV Wasserburg
Maajoukkueet
2005–:   Suomi
Ottelut (pisteet):  102 (1028)
Tiina Irene Sten (s. 18. kesäkuuta 1985 Turku) on suomalainen koripalloilija, joka edusti kaudella 2015–2016 Saksan liigan TSV Wasserburg -seuraa. Sten on edustanut myös Espanjassa Gran Canariaa ,Club Deportivo Basket Zaragozaa sekä Cadi La Seuta. Kauden 2010–2011 alussa hän pelasi yhden ottelun Suomessa Forssan Alun joukkueessa, mutta siirtyi lokakuussa 2010 kreikkalaiseen Panioniosin joukkueeseen. Vuosina 2012–2016 Sten voitti TSV Wasserburg -joukkueessa neljä Saksan mestaruutta ja kolme Saksan cupia. Sten on pelannut myös yhteensä viisi kautta Euro Cup- liigaa.
Vuosina 2004–2008 Sten opiskeli Yhdysvalloissa ja pelasi koripalloa yliopistoliigassa. Keväällä 2008 Sten sai kutsun Los Angeles Sparks -joukkueen harjoitusleirille, ollen näin Taru Tuukkasen ja Reetta Piiparin jälkeen kolmas suomalaisnainen, joka on saanut kutsun WNBA-joukkueen harjoitusleirille.
Vuonna 2014 Sten valittiin Saksan Bundesliigan parhaaksi ulkomaalaisvahvistukseksi ns. Bosman-kategoriassa.
Lisäksi hänet on valittu mm. vuonna 2009 Pohjoismaiden mestaruusturnauksen parhaaksi pelaajaksi.  Suomi sijoittui hopealle.
Sten on pelannut 102 ottelua aikuisten ja 83 ottelua nuorten maajoukkueessa tehden niissä yhteensä 1939 pistettä .
Muuta

Stenin isä Tapio Sten on entinen maajoukkuekoripalloilija sekä koripallon SM-sarjan korikuningas kaudelta 1979–1980. Tiinan veli Juha Sten ja sisko Minna Sten ovat myös koripalloilijoita.
Ténenkou

| Ténenkou |
| --- | --- |
 Ténenkou
 Koordinaatit: 14°27′20″N, 4°55′5″W 
Valtio:  Mali
Alue:  Moptin alue
Piiri:  Ténenkoun piiri
Hallinto:  
 – Hallinnon tyyppi:  kaupunkikunta
Väkiluku (2009):  11 300
Infobox OKVirheellinen NIMI-arvo: 
Ténenkou on kaupunki, kunta ja Moptin alueen Ténenkoun piirin hallinnollinen keskus Malissa. Se sijaitsee Nigerjoen sisämaan suistoalueella 90 kilometriä Moptista länteen. Kunnassa on 11 300 asukasta (vuonna 2009).
Seutu kuuluu kuivuudesta kärsivään Sahelin alueeseen. Asukkaat ovat etupäässä fulbeja, bozoja, bambaroita ja belloja. Vähemmistönä on maureja ja tuaregeja.
Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja.
Tubifera

| Tubifera |
| --- | --- |
 Kutunen (Tubifera ferruginosa)
Tieteellinen luokittelu
Domeeni::  Aitotumaiset Eucarya
Kunta::  Amoebozoa
Kaari::  Limasienet Mycetozoa
Luokka::  Plasmodiolimasienet Myxomycetes
Lahko::  Vähälimasienet Liceales
Heimo::  Tubiferaceae
Suku::  Tubifera  J.F. Gmel., 1792
Katso myös
   Tubifera Commonsissa 
Infobox OKNimi-testi OK: 
Tubifera on limasieniin kuuluvien alkueliöiden suku.
Lajit

Catalogue of Lifen mukaan sukuun kuuluu 12 lajia:
Tubifera applanata
Tubifera casparyi
Tubifera corymbosa
Tubifera dictyoderma
Tubifera dimorphotheca
Tubifera dudkae
Kutunen (Tubifera ferruginosa)
Tubifera magna
Tubifera microsperma
Tubifera montana
Tubifera papillata
Tubifera pseudomicrosperma
Toride

| Toride (取手市) |
| --- | --- |
 Toriden kaupunkikuvaa
 lippu:  symboli
 Toriden sijainti Ibarakin prefektuurissa
 Toride
 Koordinaatit: 35°54′41″N, 140°03′01″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  69,94 km²
Väkiluku (08/2020):  104 251
 – Väestötiheys:  1 491 as./km²
Symbolit:  
 – Puu:  Osmanthus fragrans, laakeripuu
 – Kukka:  Alppiruusu, japaninsinisade
 – Lintu:  Viirupöllö, kuningaskalastaja
 
 https://www.city.toride.ibaraki.jp/ 
Infobox OKVirheellinen NIMI-arvo: 
Toride (jap. 取手市, Toride-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin eteläosassa Tonejoen ja sen sivujoen Kokain varrella. Etelässä kaupunki rajautuu Chiban prefektuuriin. Toridessa on 104 251 asukasta (elokuussa 2020) ja sen pinta-ala on 69,94 neliökilometriä.
Toridea palvelevat JR Higashi-Nihonin Jōban-linja ja Kantō-rautateiden Jōsō-linja. Jōban-linjalle ajetaan Tōkyō metron Chiyoda-linjalta junavuoroja Torideen saakka.
Kuvia

Edogawa-gakuenin peruskoulu
Yasaka-jinja
Toriden rautatieasema
Toriden kantakaupunki vuoden 1989 ilmakuvassa
Aiheesta muualla

Kuvia tai muita tiedostoja aiheesta Toride Wikimedia Commonsissa
Kaupungin internetsivut (japaniksi)
Tuberosa

| Tuberosa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Suku::  Tuberosat Polianthes
Laji::  tuberosa
Kaksiosainen nimi
 Polianthes tuberosa  L. 
Synonyymit
 Agave amica (Medik.) Thiede & Govaerts (2017) 
Katso myös
   Tuberosa Wikispeciesissä   Tuberosa Commonsissa 
Infobox OKNimi-testi OK: 
Tuberosa (Polianthes tuberosa) on monivuotinen parsakasvien heimoon kuuluva kasvi, josta saadaan hajuvesien raaka-ainetta.
Tuberosa kukkii loppukesästä. Sillä on suuret, tuoksuvat, valkoiset kukat, jotka puhkeavat yli metrin muttaisen kukkavarren päähän. Lehdet muistuttavat ruohomätästä.
Aiheesta muualla

Kassu – Kasvien suomenkieliset nimet: Tuberosa (Polianthes tuberosa)
United States Department of Agriculture (USDA): Polianthes tuberosa (englanniksi)
Dr. Duke's Phytochemical and Ethnobotanical Databases: Polianthes tuberosa[vanhentunut linkki] (englanniksi)
Centre for Agriculture and Biosciences International (CABI): Polianthes tuberosa (tuberose) (englanniksi)
Pherobase: Floral volatiles of Polianthes tuberosa (englanniksi)
Tor Karsten

Tor Karsten vuonna 1908.
Torsten (Tor) Evert Karsten (20. elokuuta 1870 Orivesi – 12. syyskuuta 1942 Helsinki) oli suomalainen professori ja kielitieteilijä.
Tor Karstenin vanhemmat olivat kirkkoherra Klas Edvin Karsten ja Maria Augusta Emilia Cajanus; uskontotieteilijä Rafael Karsten oli hänen veljensä. Tor Karsten pääsi ylioppilaaksi Vaasan ruotsalaisesta lyseosta 1888 ja valmistui Helsingin yliopistosta filosofian kandidaatiksi 1892, maisteriksi 1894, lisensiaatiksi 1895 ja tohtoriksi 1897.
Karsten oli Helsingin yliopiston muinaisgermaanisten kielten dosentti 1897–1908, germaanisen filologian dosentti 1908–1913, germaanisten kielten vt. professori 1909–1910 ja ylimääräinen professori 1913–1930 sekä pohjoismaisen filologian professori 1930–1937. Hän oli lisäksi  Helsingin ruotsalaisen reaalilyseon ruotsin ja saksan kielen kollega 1903–1912 ja Åbo Akademin germaanisen filologian vt. professori 1929–1930. Karsten oli Uppsalassa ilmestyvän Svenska Landsmålin apulaistoimittaja 1931–1942 ja Folkmälsstudier-sarjan toimittaja 1933–1942.
Karsten oli valtion kielilautakunnan jäsen 1932–1942, Espoon kunnanvaltuuston jäsen 1921–1922 sekä Ruotsalais-pohjalaisen kotiseutuyhdistyksen puheenjohtaja 1917–1926.
Tor Karsten oli naimisissa vuodesta 1909 Elsa Maria Malinin kanssa.